b'\n_START_ARTICLE_\nKlojimo teatras\n_START_PARAGRAPH_\nKlojimo teatras\xc2\xa0\xe2\x80\x93 teatras Lietuvoje, spektakliai ir koncertai klojimuose lietuvi\xc5\xb3 tautinio atgimimo laikotarpiu, nuo XIX a. pab. iki Pirmojo pasaulinio karo.\n_START_SECTION_\nIstorija\n_START_PARAGRAPH_\nKlojimo teatras kilo i\xc5\xa1 Sod\xc5\xbeiaus vaidinim\xc5\xb3, dav\xc4\x97 prad\xc5\xbei\xc4\x85 slaptiems ir vie\xc5\xa1iems lietuvi\xc5\xa1kiesiems vakarams. 1918\xc2\xa0m. Lietuvai atk\xc5\xabrus nepriklausomyb\xc4\x99, klojimo teatras nesunyko, bet_NEWLINE_dar labiau i\xc5\xa1sipl\xc4\x97t\xc4\x97, ypatingai Lenkijos valdytame Vilniaus kra\xc5\xa1te. 1978\xe2\x80\x931989\xc2\xa0m. Rum\xc5\xa1i\xc5\xa1k\xc4\x97se, Lietuvos liaudies buities muziejuje taip pat vykdavo klojimo teatro vaidinimai. Klojimo teatro spektaklius ir koncertus reng\xc4\x97 ir teberengia Punsko ir Sein\xc5\xb3 apylinki\xc5\xb3 lietuviai._NEWLINE_Dabartinio Klojimo teatro jud\xc4\x97jimas prasid\xc4\x97jo 1983\xc2\xa0m. Klaip\xc4\x97dos universiteto ir Petro Bielskio iniciatyva suremontavus apleist\xc4\x85 valstie\xc4\x8dio sodybos klojim\xc4\x85 Agluon\xc4\x97nuose. 1984\xc2\xa0m. susilauk\xc4\x97 LKP CK a\xc5\xa1tri\xc5\xb3 sankcij\xc5\xb3 kaip feodalin\xc4\x97s Lietuvos propaguotojai. 1988\xc2\xa0m. liepos 17 d. \xc4\xaf pirm\xc4\x85j\xc4\x85 Lietuvos klojimo teatr\xc5\xb3 kriv\xc5\xabl\xc4\x99 (suva\xc5\xbeiavim\xc4\x85) Agluon\xc4\x97nuose atvyko jau 9 klojimo teatrai. 1991\xc2\xa0m. vasario 12 d. Lietuvos Teisingumo ministerija \xc4\xafregistravo Nr. 25-VO Lietuvos klojimo teatro draugijos \xc4\xafstatus. Iki \xc5\xa1iol su\xc5\xa1auktos 27 kriv\xc5\xabl\xc4\x97s \xc5\xbeymi\xc5\xb3 kult\xc5\xabros veik\xc4\x97j\xc5\xb3 t\xc4\x97vi\xc5\xa1k\xc4\x97se\xc2\xa0\xe2\x80\x93 J. Basanavi\xc4\x8diaus, M. Valan\xc4\x8diaus, kun. Jono Katel\xc4\x97s, J. Vai\xc4\x8dkaus, Lazdyn\xc5\xb3 Pel\xc4\x97dos, \xc5\xbdemait\xc4\x97s, Tallat-Kelp\xc5\xa1\xc5\xb3, Jurski\xc5\xb3, Maironio, Punsko kra\xc5\xa1te ir kt. Klojimo teatrams vadovauja beveik i\xc5\xa1imtinai Klaip\xc4\x97dos universiteto liaudies teatro re\xc5\xbeis\xc5\xabros absolventai. Remiasi tautodail\xc4\x97s k\xc5\xabrybiniais metodais.'